Στεφάν Σεσενιόν

Ο Στεφάν Σεσενιόν (γαλλικά:  Stéphane Sessègnon, γεννήθηκε 1 Ιουνίου 1984) είναι ποδοσφαιριστής από το Μπενίν που αγωνίζεται ως επιθετικός ή επιθετικός μέσος. Είναι κάτοχος του ρεκόρ διεθνών συμμετοχών και τερμάτων της  εθνικής ομάδας της χώρας του με 24 γκολ και 82 συμμετοχές.

Καριέρα

Ξεκίνησε την επαγγελματική του καριέρα στη χώρα του, όπου έμεινε μόνο για ένα χρόνο καθώς εντάχθηκε στη γαλλική ομάδα της δεύτερης κατηγορίας Κρετέιγ. Εκεί   έκανε 68 εμφανίσεις πρωταθλήματος σημειώνοντας 10 γκολ σε δύο χρόνια. Το 2006 μετακόμισε στην πρώτη κατηγορία και τη Λε Μαν. Πάλεψε για την καθιέρωση στη βασική ενδεκάδα και ολοκλήρωσε 31 αγώνες πρωταθλήματος για τον σύλλογο τη σεζόν 2006–07. Η καλή του πορεία αγωνιζόμενος ευέλικτα ως επιθετικός ή επιθετικός μέσος του προσέφερε τριετή αγωνιστική παρουσία στην Παρί Σεν Ζερμέν. Η τρίτη χρονιά του ήταν δύσκολη χάνοντας τη θέση του στη βασική ομάδα, αλλά το ενδιαφέρον από αγγλικούς συλλόγους υλοποιήθηκε με μακροχρόνια συμφωνία με τη Σάντερλαντ τον Ιανουάριο του 2011. Μετά από πέντε χρόνια στην Αγγλία επανήλθε στη Γαλλία και την Μονπελιέ.  

Με την εθνική ομάδα του Μπενίν έκανε το ντεμπούτο του στις 24 Μαΐου 2004 στο ισόπαλο 1–1 με το Τόγκο. Σημείωσε το πρώτο του γκολ στο Κάιρο στις 4 Σεπτεμβρίου 2005 σε αγώνα για τα προκριματικά του Παγκοσμίου Κυπέλλου του 2006. Ήταν βασικό στέλεχος της ομάδας σε τρεις διοργανώσεις του Κύπελλο Εθνών Αφρικής το 2008, το 2010 και το 2019. Τον Ιούνιο του 2019 τιμήθηκε με ειδικό βραβείο από την Ποδοσφαιρική Ομοσπονδία του Μπενίν για τις υπηρεσίες του στην Εθνική ομάδα.

Δείτε επίσης

Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Εξωτερικοί σύνδεσμοι
 

Ποδοσφαιριστές από το Μπενίν
Ποδοσφαιριστές Εθνικής Μπενίν
Ποδοσφαιριστές ΟΣ Κρετέιγ-Λουζιτανός
Ποδοσφαιριστές Λε Μαν ΦΚ
Ποδοσφαιριστές Παρί Σεν Ζερμέν
Ποδοσφαιριστές Σάντερλαντ ΑΦΚ
Ποδοσφαιριστές Γουέστ Μπρόμιτς Άλμπιον
Ποδοσφαιριστές Μονπελιέ ΕΣΚ
Ποδοσφαιριστές Γκεντσλερμπιρλιγκί Σπορ Κουλουμπού
Ποδοσφαιριστές Λιγκ 1
Ποδοσφαιριστές Λιγκ 2
Ποδοσφαιριστές Πρέμιερ Λιγκ
Ξένοι ποδοσφαιριστές στη Γαλλία
Ξένοι ποδοσφαιριστές στην Αγγλία
Ξένοι ποδοσφαιριστές στην Τουρκία
Ποδοσφαιριστές Κυπέλλου Εθνών Αφρικής 2008
Ποδοσφαιριστές Κυπέλλου Εθνών Αφρικής 2010
Ποδοσφαιριστές Κυπέλλου Εθνών Αφρικής 2019
Επιθετικοί ποδοσφαιριστές
Μέσοι ποδοσφαιριστές